kardosdrur/scandi-wiki huggingface dataset:
George Eads

George Coleman Eads III (født 1. marts 1967) er en amerikansk skuespiller, som er bedst kendt for sin rolle som Nick Stokes i CBS' tv-kriminaldrama CSI: Crime Scene Investigation.

Karriere 
For at fortsætte sin skuespillerkarriere, rejste han til Los Angeles, Californien, i en pickup han havde lånt af sin stedfar. Da han ankom til Los Angeles, kunne han kun køre om dagen, fordi bilen havde to ødelagte forlygter. Eads fik sit gennembrud i sæbeoperaen Savannah. Selv om hans figur døde i pilotepisoden, tiltrak han sig alligevel så meget opmærksomhed, at producenterne fortsatte med at bruge ham via flashbacks og i sidste ende bragte ham tilbage som figurens tvillingebror.

Senere fik Eads en gæsteoptræden i Skadestuen, og arbejdede på flere tv-film såsom Crowned and Dangerous med Yasmine Bleeth i 1997. 

I 2000 fik han en af hovedrollerne i CBS-serien CSI, hvor han spiller en kriminaltekniker i Las Vegas ved navn Nick Stokes. 

Parallelt med CSI har han arbejdet på flere tv-film, såsom Monte Walsh (2003) med Isabella Rossellini og Evel Knievel (2004), hvor han spillede rollen som Evel Knievel.

Privat 
George Eads blev født i Fort Worth, Texas og voksede op i Belton, 210 km syd for Fort Worth. Hans far hedder Arthur Coleman "Cappy" Eads, og hans mor hedder Vivian Baker. Eads har en søster, Angela Eads Tekell, der er advokat i Waco Texas. Stedfaren, Dudley Baker, er gynækolog.

I 1985 fik han sin afgangseksamen fra Belton High School og i 1990 fra Texas Tech University med et speciale i marketing. Før skuespillerkarrierens start, havde han arbejdet med at sælge kopimaskiner, førstehjælps- og sikkerhedsudstyr for Cintas.

Kilder

Eksterne henvisninger 

 

Tv-skuespillere fra USA
Hans-Erik Larsen

Hans-Erik Larsen (født 17. april 1961, død 10. april 2008) var en dansk digter og forfatter, uddannet fra Forfatterskolen i 1990.

Udgivelser 
 Stemmerne, Basilisk, 1991 (digte)
 Samtale med en gående, 1995 (digte)
 The Aesthetics of the Elements, 1996 (afhandling)
 Du har givet mig dit ord, 1998 (digte)
 I sort – en debatbog om depression  (red.), 1999
 Alias, 2000 (digte)
 og så til mennesket, Forlaget Spring 2007 (digte)
 non stop mælkevejen, Forlaget Spring maj 2008 (digte)

Ekstern henvisning 
 Digte i Øverste Kirurgiske 
 Mere om Hans-Erik Larsen

Digtere fra Danmark
Dansksprogede forfattere fra Danmark
Giske

Giske er en økommune på Sunnmøre i Møre og Romsdal fylke i Norge, lige nord og vest for Ålesund og vest for Haram. I syd ligger kommunerne Sula, Hareid og Ulstein.

Kommunen består af de to flade øer Giske og Vigra, øerne Godøya og Valderøya, samt en række mindre øer. Kommunecenteret ligger på Valderøya, som er den mest folkerige øa, mens Vigra er den største ø. Hovederhverv i kommunen er fiskeri og landbrug, fiskeopdræt og lidt mekanisk industri.

Kommunikation 
Der er broforbindelse mellem Vigra og Valderøya over Gjøsund. Fra Valderøy går der en tunnel til Ålesund (via Kverve, Ellingsøy). Der er bro til Giske fra Valderøy og tunnel fra Giske til Godøy. Alnestunnelen på Godøy åbnede i december 2006.

Ålesund Lufthavn ligger på Vigra.

Historie 
Skjonghelleren på Valderøya er et værdifuldt oldtidsminde med aflejringer som blandt andet viser hvordan den magnetiske Nordpol har ændret sig. Man har også fundet rester af fugler og dyr som er omkring 30.000 år gamle. Der er også fundet 10.000 år gamle spor efter mennesker.

Øerne har også flere minder fra vikingetiden. På Giske ligger en af de ældste herregårdene i Norge. Den var hjemsted for den mæktige Giske-slægt eller Arnungerne fra 900-tallet til 1582. Giske kapel, klædt i hvidt marmor, vidner om rigdommen på øen i 1100-tallet.

Både Ragnvald Mørejarl og hans søn Gange-Rolv var ifølge traditionen fra Giske. I følge norsk og islandsk tradition er Gange-Rolv identisk med den historiske Rollo der grundlagde den Normanniske hertugrække.

Eksterne henvisninger 

 Kultur i Giske på kort fra Kulturnett.no

Kommuner i Møre og Romsdal
Little Norway

Little Norway har flere betydninger:

 Little Norway (flyveskole) – flyveskole i Canada/ England under 2. verdenskrig.
 Little Norway, Wisconsin – levende norsk landsbymuseum beliggende i Blue Mounds i Wisconsin, USA.
Little Norway (flyveskole)

Little Norway, var en norsk flyveskole og træningslejr, som blev oprettet i Canada under den 2. verdenskrig af den norske eksilregering.

Skolen blev åbnet i november måned 1940, og var beliggende ved Toronto, på kysten ved Lake Ontario.

Den første chef var Hjalmar Riiser-Larsen. 
Major Ole Reistad afløste Larsen omkring årsskiftet 1941.

I 1943 blev lejren flyttet til Muskoka beliggende ca. 110 km nord for Toronto, hvor træningen af piloterne fortsatte til 1944.

Lejren flyttede herefter til flyvestationen Winkleigh i Devon, England.

Nogle danskere har gjort tjeneste på Little Norway, blandt andet det danske flyver-es Kaj Birksted.

Ekstern henvisning 
 Komplett liste over personell ved Little Norway 
 Den norske ambassade i Canada om Little Norway 

Norge under 2. verdenskrig
Luftfart i Norge
Ontario
Uddannelsesinstitutioner i Canada
Birgitte Flindt Pedersen

Birgitte Axel Flindt Pedersen (født 12. september 1939 i Hadsund) er en tidligere dansk socialdemokratisk politiker. Hun er ergoterapeut og er bosiddende i Kerteminde.

Hun er datter af K. Axel Nielsen, gift med Jørgen Flindt Pedersen og faster til Jakob Axel Nielsen.

I en årrække var hun viceborgmester i Birkerød Kommune.

Kilder 

Personer fra Birkerød
Viceborgmestre fra Socialdemokraterne
Personer fra Hadsund
Knud Nordentoft (modstandsmand)

Knud Nordentoft (født 1. november 1896, død 1. december 1944 i Svesinglejren) var en dansk læge i Varde. Han var modstandsmand i Holger Danske og døde i en tysk koncentrationslejr under 2. verdenskrig.

Læge Nordentoft, der blev 48 år, blev anholdt omtrent samtidig med politimester Simony, Varde, som ligeledes døde i en tysk KZ-lejr.

I Varde er vejen Nordentoftsvej opkaldt efter ham.

Eksterne kilder/henvisninger 
 
 Historisk Samling fra Besættelsestiden 1940-1945 
 

Medlemmer af Holger Danske
Læger fra Danmark
Ofre for Holocaust fra Danmark
Danskere i 1900-tallet
Lerchenfeldt

Lerchenfeldt kan henvise til eller forveksles med flere danske herregårde.
 Lerchenfeld er en lille hovedgård,   ved Kalundborg
Lerkenfeldt eller Lerkenfeld, tidligere Bonderup) er en herregård ved Farsø i Himmerland,

Se også
 Lerchenborg   ved Kalundborg
 Stamhuset Lerchenfeldt oprettet omkring  Lerkenfeldt i Himmerland
Limfjordsporter

LimfjordsPorter er en øl fra Thisted Bryghus af typen porter. Det er en mørk øl, der brygges på en blanding af forskellige ingredienser som karamel- og røgmalt samt engelsk lakrids. Den har en alkoholprocent på 7,9.

Historie
LimfjordsPorter blev oprindeligt brygget af bryggeriet Urban i Aalborg. Da dette lukkede i 1986, blev Limfjordsporter-navnet og opskriften købt af brygmester Peter Klemmensen på Thisted Bryghus, som i 1989 lancerede Thisteds LimfjordsPorter. Dette var en ny øl, der var baseret på syv års eksperimenter. Udviklingen fortsatte kontinuerligt, og først i 1997 besluttede Klemmensen sig for, at han ikke yderligere kunne forbedre produktet, som på dette tidspunkt var blevet hans egen favoritøl. på 7,9%.

Varianter
I 2015 lancerede Thisted Bryghus en "limited edition" ved navn LimfjordsPorter Lakrids, hvor mængden af lakrids i følge Thisted Bryghus var fordoblet. I 2016 annoncerede Thisted Bryghus, at LimfjordsPorter Lakrids ville blive sat i produktion.

I 2016 indgik Thisted Bryghus og Mikkeller et samarbejde om en LimfjordsPorter ved navn "Beer Geek LimfjordsPorter".

Andre navne
LimfjordsPorteren er almindeligvis kendt som Øllets Gentleman. Ofte forkortes øllen bare LFP, hvilket for eksempel er navnet på fansiden for øllen på Facebook.

Referencer

Eksterne henvisninger
 Thisted Bryghus
 Thisted Bryghus' beskrivelse af Limfjordsporteren

Ølmærker fra Danmark
Selskabet for Psykisk Forskning

Selskabet for Psykisk Forskning (stiftet 1905, nedlagt i 2022) var en dansk forening, hvis formål var at fremme objektive og videnskabeligt baserede studier af uforklarede psykiske fænomener som telepati, clairvoyance, telekinese og liv efter døden.

Interesseområde 

ESP (Ekstra-Sensorisk Perception) er en fællesbetegnelse for paranormale fænomener som telepati, clairvoyance og prækognition (forudviden). Den psykiske forskning (eller parapsykologien) undersøger også om det menneskelige sind kan påvirke materien (psykokinese). Af andre forskningsområder kan nævnes healing, ud-af-kroppen oplevelser, trance og ændrede bevidsthedstilstande (meditation, hypnose, automatskrivning m.m.) samt spørgsmålet om liv efter døden.

Historie 

Selskabet blev stiftet d. 25. november 1905 i København og nåede at blive  det tredjeældste selskab af sin art i verden. Kun det engelske "Society for Psychical Research" (stiftet 1882), som var forbilledet for den danske forening, og "The American Society for Psychical Research" (stiftet 1885) er ældre.

Fra starten i 1905 var selskabet en tværfaglig forening bestående af videnskabsmænd fra forskellige discipliner, herunder læger, fysikere, ingeniører og psykologer samt lægfolk. Selvom selskabet i årene efter 1905 kun talte omkring 200 medlemmer, så bestod en betragtelig del af medlemsskaren dog af nogle af tidens største videnskabsmænd og kulturpersonligheder. 

Blandt initiativtagerne til stiftelsen af selskabet var således den daværende direktør for Zoologisk Have Julius Schiøtt (1856-1910) og grundlæggeren af Psykologisk Laboratorium i København dr. Alfred Lehmann (1858-1921). Julius Schiøtt blev valgt som selskabets første formand og Alfred Lehmann blev næstformand. 

Flere fremtrædende videnskabsmænd har siden hen været formænd for selskabet, herunder bl.a. opfinderen og ingeniøren Severin Lauritzen (1850-1924), som grundlagde firmaet Kemp & Lauritzen i 1882, religionshistorikeren Vilhelm Grønbech (1873-1948), psykiateren August Wimmer (1872-1937), filosoffen Kort K. Kortsen (1882-1939), dr.med. Knud H. Krabbe (1885-1961) og professor Christian Winther (1873-1968). 

Af andre prominente personer, som har siddet i selskabets bestyrelse, kan bl.a. nævnes forfatteren Johannes Hohlenberg (1881-1960), direktøren for Magasin du Nord Carl Vett (1871-1956), militærhistorikeren Karl von Kohl (1869-1958) samt fabrikant Poul Thorsen, der senere blev kendt som manden bag den nuværende lærestol i parapsykologi og hypnose ved Lunds Universitet. Lærestolen indehaves i dag af professor Etzel Cardeña.

Selskabet har med uregelmæssige mellemrum udgivet sit eget tidsskrift, det første udkom i 1906 under navnet "Tidsskrift for Psykisk Forskning". Senere havde det navnet "Dansk Tidsskrift for Psykisk Forskning".

I 1921 arrangerede selskabet den første internationale kongres for psykisk forskning. Der deltog adskillige kendte forskere fra hele verden, og interessen for kongressen var så stor, at pressen bragte daglige referater herfra.

Kilder

Eksterne henvisninger 

 parapsykologi.dk - foreningens tidligere hjemmeside 

Foreninger fra Danmark
Metafysik
Etableret i 1905
Ophørt i 2022
Hesselbjerggård

Hesselbjerg Gods ligger i Reerslev Sogn i Kalundborg Kommune.

Hesselbjerg Gods er på 590 hektar med Lindebjerggård.

Ejere af Hesselbjerg 
 (1809-1836) Niels Giersing
 (1836-1838) Hans Rahlff
 (1838-1847) Jørgen Henrik Theodor Hasle
 (1847-1852) Grev Johan Sigismund Knuth
 (1852-1861) Lars Chr. Engberg
 (1861-1906) Arvinger, bl.a. Cecilie Svendsen
 (1906-1923) Kaj Hvalsø
 (1923-1931) Arvinger, søskende Ingeborg, Helga, Holger, Aage Hvalsø
 (1931-1937) Jørgen Christian Erik Larsen (1886-1965)
 (1937-1942) Grev Adam Knuth
 (1942-1984) Georg Bestle A/S
 (1984- ) Aktieselskabet af 31.oktober 1917 ved Svend Nyboe Andersen / Kathrine Dreyer

Kilder 
 J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Buskysminde

Buskysminde er en lille hovedgård, som er dannet i 1825 af P. S. de Neergaard til Vedbygaard. Gården ligger i Ruds Vedby Sogn, Kalundborg Kommune. Hovedbygningen er opført i 1872

Buskysminde Gods er på 97 hektar

Ejere af Buskysminde 

 (1825-1835) Peter Sigvard de Neergaard
 (1835-1844) Trock
 (1844-1857) Schjellerup
 (1857-1864) Duncan
 (1864-1871) Jens Christian Rasch
 (1871-1872) Nicolaus Christianus Rasch
 (1872-1883) L. G. Manniche
 (1883-1887) N. Manniche
 (1887-1890) Paulia Friis gift Lund
 (1890-1902) J. F. van Deurs
 (1902-1918) Th. Olsen
 (1918) R. Sørensen
 (1918-1920) Petersen
 (1920-1923) Forskellige Ejere
 (1923-1953) Viggo Hansen
 (1953-1990) Therkel Hansen
 (1990-2004) Buskysminde A/S
 (2004-) Buskysminde A/S v/a Jørn Laursen

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Medieselskabet Nordvestsjælland

Medieselskabet Nordvestsjælland er et medieselskab med hovedkvarter i Holbæk i Nordvestsjælland.

Selskabets udgiver følgende dagblade, magasiner og ugeaviser:

 Nordvestnyt – Dagblad der dækker Holbæk, Kalundborgområdet og Odsherred
 Odsherredkysten – Ugeblad for den vestlige del af Odsherred
 Jyderup Posten – Ugeblad der dækker den tidligere Tornved Kommune
 Kalundborg Nyt – Ugeblad der dækker Kalundborg Kommune
 Ugebladet Vestsjælland – Ugeblad
 By & Land  – Ugeblad der dækker Holbæk Kommune

samt trykfaciliteter på Trykkeri Nordvestsjælland 

Medievirksomheder i Danmark
Virksomheder i Holbæk
Lars Pleidrup

Lars Pleidrup (født 13. august 1981) er en dansk tidligere fodboldspiller, hvis primære position var som midtbanespiller. Han har spillet i B. 1921, Lolland-Falster Alliancen, AGF og Nykøbing FC. Lars Pleidrup har kælenavnet "Krydsermissilet fra Væggerløse".

Referencer

Eksterne henvisninger 

Fodboldspillere fra Danmark
Fodboldspillere fra AGF
Fodboldspillere fra FC Vestsjælland
Personer fra Falster
Orion (mytologi)

Orion var en græsk sagnhelt i den gamle mytologi. Han var en stor jæger, men endte sine dage, da han blev dræbt. Sagnene om hans liv og død er der mange af, og det er derfor uvist, hvilken der er rigtig, men han skulle enten være dræbt af skorpionen eller pilen. Igen er det diskuteret, om det var Artemis eller Apollo, der stod bag.
Orion nævnes af Homer i Odysseen: Odysseus fortæller om sit ophold i dødsriget, hvor han møder Orion.

Referencer

Eksterne henvisninger 

 

Mytologi
Gjemnes

Gjemnes er en kommune på Nordmøre i Møre og Romsdal fylke i Norge. Den grænser i vest til Eide og Fræna, i syd til Molde, og i sydøst til Nesset kommuner. Nord for fjordene i nord ligger kommunerne Averøy, Frei og Tingvoll.

Kommunecenteret er i Batnfjordsøra inderst i Batnfjorden, et gammelt dampskibsanløbssted, mens kirkestedet med Gjemnes kirke ligger på et næs.

Kommunikation 
Europavej 39 går gennem kommunen. I 1992 blev trafikbilledet helt ændret, da KRIFAST blev åbnet; KRIFAST er et trafikprojekt, der forbinder Kristiansund med fastlandet via flere broer og en tunnel, deriblandt Gjemnessundbroen, der gav øen Bergsøy forbindelse med kommunecenteret. Bergsøysundbroen gjorde kommunen landfast med Tingvollhalvøya; og Freifjordtunnelen til Kristiansund. Mod syd går E39 til Molde. 

Norges første busrute kørte på strækningen fra Batnfjorden til Molde fra 1906. Den nye bilrute indgik i et system med jernbane og dampskib, og passagerer, som ønskede at undgå Hustadvika, hvor det ofte var hårdt vejr, kunne tage et stykke af rejsen over land. På dette tidspunkt var den hurtigste måde at rejse fra hovedstaden Kristiania til amtshovedstaden Molde at tage jernbanen gennem Østerdalen til Trondheim, derfra med dampskib via Kristiansund til Batnfjordsøra og rutebil over Fursetfjeldet. Den første rutebil er bevaret på Romsdalsmuseet.

Eksterne henvisninger 

 Kultur i Gjemnes på kort fra Kulturnett.no

Kommuner i Møre og Romsdal
Kihnu

Kihnu () er en lille ø, der hører til blandt de mest traditionsrige steder i Estland. Øen er 7 km lang og 3,5 km bred. På øen gror der popler og enebærbuske. Der findes ræve, kaniner og forskellige fuglearter. Når Rigabugten fryser til om vinteren, vandrer vildsvin over på øen. Øen blev først opdaget omkring 1400-tallet.

Øen har 639 indbyggere (2004). Der er fire landsbyer: Lemsi, Linaküla, Rootsiküla og Sääre.

Galleri

Referencer

Eksterne links 

Øer i Estland
Øer i Østersøen
Jørgen Staffeldt

Jørgen Staffeldt (født 30. december 1912 i Hellerup, død 25. december 1944 i Porta Westfalica-Barkhausen) var en dansk forlægger og frihedskæmper,  bror til Mogens Staffeldt. Søn af overretssagfører Carl Bernhard Staffeldt (1875-1945).

Staffeldt var uddannet bankmand og revisor, men fik ligesom sin bror en karriere i forlagsbranchen som forlagsdirektør på Samlerens Forlag.

Han sluttede sig tidligt til partiet Dansk Samling, og efter den 29. august 1943 gik partiet som organisation ind i modstandsbevægelsen. Efterhånden gik Jørgen Staffeldt over til udelukkende illegalt arbejde og var til sidst en af modstandsbevægelsens ledende skikkelser.

Han blev leder af sabotageorganisationen Holger Danske i efteråret 1943 og reorganiserede gruppen sammen med Jens Lillelund. Hans dæknavn var "Peter Jørgensen".

16. februar 1944 blev han arresteret sammen med sin bror Mogens Staffeldt i Nordisk Boghandel på Kongens Nytorv, blev sat i Vestre Fængsel og i august sendt til Frøslevlejren, og kom over Neuengamme til Porta Westfalica-Barkhausen, hvor han døde juledag 1944.

Kilder

Eksterne henvisninger 
 

Forlæggere fra Danmark
Danskere i 1900-tallet
Jørgen
Ofre for Holocaust fra Danmark
Personer fra Hellerup
Medlemmer af Holger Danske
Modstandsfolk fra Dansk Samling
Pól Skarðenni

Pól Skarðenni er en færøsk kunstmaler, født i Klaksvík 1962.
Han er bosiddende i Vatnsoyrar på Vágar og har endvidere boet i Danmark og Holland. 

Pól Skarðenni er en kunstner, der med sit rullende værksted kører ud i den færøske natur, hvor han inspireres af naturens storhed i de små detaljer, enkelthed og kompleksitet, disse modsætninger inspirerer ham til stadig udvikling. Han er også en eksperimenterende kunstner der lader sig inspirere af den færøske naturs farver.

Udstillinger 
Siden 2003, udstiller Pól Skarðenni hvert år i oktober måned sine malerier på galleriet Smiðan i Tórshavn.

 2008: Leikalund í Klaksvík
 2006: Smiðan í Lítluvík, Gallarí Oyggin – Tvøroyri, William Cook Danmark A/S 
 2005: Sct. Kjelds Gårds Kunstforening, Smiðan í Lítluvík, Dyrup, Health Insurance, Hovedstadens Sygehusfællesskab, Gallarí Oyggin – Tvøroyri, Gea Pharm/HEXAL, Miele, Norðoyar Kunningarstova, Industriens uddannelsescenter
 2004: Bascon, Dansk funktionærforbund, Smiðan í Lítluvík, Gallarí Oyggin – Tvøroyri, Sceintific – Atlanta (Danmark)
 2011 Ga11leri Helco, Hadsund 
 2017: Galleri Inuit, Aalborg

Eksterne henvisninger 
 Pól Skarðenni maler et landskab 
 www.skardenni
 skardenni arts

Malere fra Færøerne
Personer fra Klaksvik
Ledsaget udgang

Ledsaget udgang er en dansk film fra 2007, skrevet, instrueret og med hovedrollen spillet af Erik Clausen. Filmen handler om John og hans ledsagede udgang fra et fængsel for at komme til sin søns bryllup. Musikken til filmen er skrevet af Kim Larsen.

Handling 

Livet som straffefange er ikke altid let når ens søn skal giftes, så straffefangen John spillet af Erik Clausen må ud på ledsaget udgang. Sammen med fængselsbetjent Bo spillet af Jesper Asholt, drager John igennem en stor del af København for at komme med til sin søns bryllup. Som i en rigtig Clausen-film ligger der altid et budskab gemt i filmen. I filmens baggrund kan der høres musik af Kim Larsen, med sangen En af de få der er mange af.

Produktion

Optagelserne 

Produktionsmæssigt var såvel filmens lokaliteter henlagt på Vesterbro i København, som filmen under dens produktion havde til huse i Den Gamle Kødby på Halmtorvet på Vesterbro i København, hvor Clausen Film til formålet have lejet sig ind. Kontorerne i Kødbyen blev også anvendt som egentlige studier herunder til opbygningen af en komplet etage af en beboelsesopgang, samt filmens bordel. Også det i filmen fungerende fængsel er opbygget i den mod Halmtorvet beliggende del af Den Gamle Kødby.

Filmen blev produceret af Peter Ingemann, der kendes fra gruppen Skousen & Ingemann.

Trivia 

 Erik Clausens mor Lily Nielsen spiller i filmen mor til John.

Eksterne henvisninger 
 

Dramafilm fra Danmark
Danske film fra 2007
Film instrueret af Erik Clausen
Komediefilm fra Danmark
Danske film omhandlende København i 2000-tallet
Dansksprogede film
Lahemaa Nationalpark

Lahemaa er en nationalpark i Estland, beliggende ca. 40 km. øst for hovedstaden Tallinn.

Parken blev oprettet i 1971, da Estland var indlemmet i Sovjetunionen. Nationalparkens areal udgør ca. 650 km² og ligger ved nordkysten. Den indeholder mest uberørt skov med smukke søer, fiskerilandsbyer og historiske godser, blandt andet Palmse mõis som er istandsat. Skoven består mest af nåletræer, der findes små vandfald, floder og bække hvor laks og foreller lever.

Nationalparker i Estland
Game (rapper)

Jayceon Terrell Taylor (født 29. november 1979 i Los Angeles, Californien), er en amerikansk rapper og skuespiller, bedre kendt under sit kunstnernavn The Game. I 2005 udgav han sit debutalbum The Documentary, hvilket fik to Grammy Award nomineringer. Nogle af hans andre albums består bl.a. af Doctor's Advocate, L.A.X., RED Album og det seneste Jesus Piece.

Hans næste studiealbum forventes at udkomme i juni 2015 med titlen The Documentary II.

Liv 

The Game mødte allerede Eazy-E, som lille til en koncert, og i 2001 bad The Game sin bror købe gamle klassiske amerikanske hiphop plader til ham. Han er tidligere bandemedlem, og blev i oktober 2001 skudt i benet, armen, brystet og maven, da han var alene i en lejlighed hvor han og andre solgte stoffer, han overlevede efter at have været i koma. I 2002 udgav han mixtapet You Know What It Is Vol. 1, som var hans første udgivelse.

The Game har tre børn, to drenge og en pige, han bor i Californien.

Diskografi

Studioalbums 
 The Documentary (2005)
 Doctor's Advocate (2006)
 LAX (2008)
 The R.E.D. Album (2011)
The Documentary 2 (2015)
The Documentary 2.5 (2015)
 1992 (2016)
Born 2 Rap (2019)

Eksterne henvisninger 

 
 

Rappere fra USA
Bloods
Vestkystshiphop-musikere